Johann Sõmer

Johann Eduard Sõmer (20. juuni 1902 Kärla vald, Saaremaa – 22. veebruar 1964 Detroit) oli eesti vaimulik ja Mõisaküla linnavanem.

Ta õppis 1923–1924 Tartu Ülikoolis õigus- ja 1928–1934 (lõpetas) usuteadust, Korporatsioon Sakala vilistlane. Oli prooviaastal Tartu Pauluse koguduses. Ordineeriti õpetajaks 10. veebruaril 1935.

Oli aastal 1935 Tartu Pauluse koguduse abiõpetaja. 1935–1936 Tõstamaa Maarja koguduse õpetaja. Aastatel 1936–1943 oli Mõisaküla koguduse õpetaja, alates 1939 Mõisaküla linnavanem. 1943–1944 Pärnu Niguliste koguduse õpetaja.

Põgenes 1944 Saksamaale, siirdus 1950 USA-sse. Oli Detroidi koguduse asetäitja õpetaja.

Viited

Kirjandus 
 Mõisaküla linnavanemaks pastor J. Sõmer. Uus Eesti, 8. detsember 1939, nr. 335, lk. 8.

Mõisaküla koguduse vaimulikud
Tartu Pauluse koguduse vaimulikud
Tõstamaa Maarja koguduse vaimulikud
Eesti linnavanemad
Tartu Ülikooli usuteaduskonna vilistlased
Korporatsioon Sakala liikmed
Eestlased Ameerika Ühendriikides
Sündinud 1902
Surnud 1964